Foto: Sergey Bobylev / TASS Malayziyada oxirgi sutkada 20,5 mingdan ko‘proq kunlik kasallanish holati qayd etildi. Bu Malayziya uchun pandemiya boshidan beri antirekord hisoblanadi. Mamlakatda hanuzgacha kunlik kasallanish holatlari soni 20 mingdan oshmagandi. Shuningdek, oxirgi 24 soat ichida koronavirusdan 164 kishi vafot etgan. Mamlakatda koronavirus tarqalishini to‘xtatish uchun yanvardan beri favqulodda vaziyat rejimi amal qilib kelmoqda, 1 iyundan esa umummilliy lokdaun kiritilgan. Bunday qat’iy cheklovlarga qaramasdan, Malayziyada oxirgi 3 hafta ichida kunlik kasallanish holatlari 2 marotaba ko‘paygan.